Demarchas

Demarchas () – Graikijos administracinio vieneto demo vadovas.

 Dabartiniai demarchai 
Dabartinėje Graikijoje demarchai renkami visuotiniais rinkimais kas ketveri metai. Demarchai vadovauja Graikijos miesto tipo savivaldybėms demams. Demarcho pareigybė atitinka kitų valstybių merus ar burmistrus.

 Demarchai senovės Graikijoje 
Senovės Atikoje demarchai buvo pagrindiniai demų magistratai. Pirmuosius demarchus 508 m. pr. m. e. paskyrė reformą vykdęs Kleistenas ().

Demarchų pareigos buvo:
 sušaukdavo demų susirinkimus.
 organizuodavo balsavimą svarstomais klausimais.
 laikydavo ir papildydavo įrašais knygą, kurioje registruodavo demui priklausančius asmenis
 palaikyti žemės nuosavybės, tiek asmeninės, tiek bendruomeninės, registrą (kad paskelbus neeilinį turto mokestį būtų galima paskaičiuoti, kas kiek turi mokėti)
 prižiūrėti, kad būtų sumokami mokesčiai demui ir valstybei,
 prižiūrėti skolų sumokėjimą (tam, manoma, turėjo turto arešto galią),
 demarchai kartu buvo ir policijos magistratai. Kartu su dikastais jie prižiūrėdavo tvarką ir ramybę demuose.
 privalėjo pasirūpinti, kad būtų palaidoti visi demo teritorijoje aptinkami žmonių kūnai. Neatlikus šios pareigos demarchams grėsė 1000 drachmų bauda.
 palaikydavo sąrašą demo piliečių, tinkamų karo tarnybai, kurį naudodavo formuojant kariuomenę.
 organizuodavo kai kurias šventes deme.

 Nuorodos 

Kategorija:Senovės Graikijos istorija
Kategorija:Vietos savivalda
Kategorija:Istorinės pareigybės